ਸਿਰਲੇਖ: ਮੇਘਾਲਿਆ ਵਿੱਚ ਤਿੰਨ ਹਫਤੇ ਤੋਂ ਮਾਈਨ ਵਿੱਚ ਫਸੇ ਮਜ਼ਦੂਰ, ਘਰਵਾਲਿਆਂ ਨੂੰ ਚਮਤਕਾਰ ਦਾ ਇੰਤਜ਼ਾਰ: ਗਰਾਊਂਡ ਰਿਪੋਰਟ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
22 ਸਾਲ ਦੇ ਪ੍ਰੇਸਮੇਕੀ ਦਖਾਰ ਆਪਣੇ ਭਾਂਜਿਆਂ ਨੂੰ ਯਾਦ ਕਰ ਭਾਵੁਕ ਹੋ ਜਾਂਦੇ ਹਨ

22 ਸਾਲ ਦੇ ਪ੍ਰੇਸਮੇਕੀ ਦਖਾਰ ਆਪਣੇ ਭਾਂਜਿਆਂ ਨੂੰ ਯਾਦ ਕਰ ਭਾਵੁਕ ਹੋ ਜਾਂਦੇ ਹਨ।

''ਐੱਨਡੀਆਰਐੱਫ ਦੇ ਲੋਕ ਕਈ ਦਿਨਾਂ ਤੋਂ ਇੱਥੇ ਕੰਮ ਕਰ ਰਹੇ ਹਨ ਪਰ ਕਿਸੇ ਨੇ ਸਾਨੂੰ ਨਹੀਂ ਦੱਸਿਆ ਹੈ ਕਿ ਡਿਮੋਂਮੇ ਤੇ ਮੇਲਾਮਬੋਕ ਨੂੰ ਕਦੋਂ ਬਾਹਰ ਕੱਢਿਆ ਜਾਵੇਗਾ।''

ਪਿਛਲੇ 13 ਦਸੰਬਰ ਤੋਂ ਮੇਘਾਲਿਆ ਦੀ ਡੂੰਘੀ, ਤੇ ਹਨੇਰੇ ਅਤੇ ਪਾਣੀ ਨਾਲ ਭਰੀ ਮਾਈਨ ਵਿੱਚ 15 ਮਜ਼ਦੂਰ ਫਸੇ ਹੋਏ ਹਨ। ਉਨ੍ਹਾਂ ਵਿੱਚ 20 ਸਾਲ ਦੇ ਡਿਮੋਂਮੇ ਦਖਾਰ ਅਤੇ 21 ਸਾਲ ਦੇ ਮੇਲਾਮਬੋਕ ਦਖਾਰ ਵੀ ਹਨ। 

ਸੁਪਰੀਮ ਕੋਰਟ ਨੇ ਵੀ ਮੇਘਾਲਿਆ ਸਰਕਾਰ ਤੋਂ ਪੁੱਛਿਆ ਹੈ ਕਿ ਸਰਕਾਰ ਇਨ੍ਹਾਂ ਦੇ ਬਚਾਅ ਲਈ ਕੀ ਕੰਮ ਕਰ ਰਹੀ ਹੈ। 

ਇਹ ਵੀ ਪੜ੍ਹੋ: 

ਦਰਅਸਲ ਵਧੇਰੇ ਈਸਾਈਆਂ ਵਾਲੇ ਮੇਘਾਲਿਆ ਵਿੱਚ ਕ੍ਰਿਸਮਸ ਤੋਂ ਠੀਕ ਪਹਿਲਾਂ ਪਿੰਡ ਲੁਮਥਰੀ ਦੇ ਇਹ ਨੌਜਵਾਨ ਇਸ ਮਾਈਨ ਵਿੱਚ ਕੰਮ ਕਰਨ ਲਈ ਗਏ ਸਨ। 

ਪਰ 370 ਫੁੱਟ ਤੋਂ ਵੀ ਡੂੰਘੀ ਇਸ ਮਾਈਨ ਵਿੱਚ ਅਚਾਨਕ ਪਾਣੀ ਭਰ ਆਉਣ ਨਾਲ ਅੰਦਰ ਕੰਮ ਕਰ ਰਹੇ ਸਾਰੇ ਮਜ਼ਦੂਰ ਮਾਈਨ ਵਿੱਚ ਹੀ ਫਸ ਗਏ। 

ਮੇਘਾਲਿਆ ਆਪਣੀ ਖੂਬਸੂਰਤੀ ਲਈ ਜਾਣਿਆ ਜਾਂਦਾ ਹੈ ਪਰ ਗ਼ੈਰ-ਕਾਨੂੰਨੀ ਤਰੀਕੇ ਨਾਲ ਕੋਲੇ ਦੀ ਮਾਈਨਿੰਗ ਅਤੇ ਮਜ਼ਦੂਰਾਂ ਦੀ ਮੌਤ ਦੀਆਂ ਘਟਨਾਵਾਂ ਇਸ ਨੂੰ ਬਦਨਾਮ ਕਰ ਰਹੀਆਂ ਹਨ। 

13 ਦਸੰਬਰ ਤੋਂ 15 ਮਜ਼ਦੂਰ ਇਸ ਮਾਈਨ ਵਿੱਚ ਫਸੇ ਹਨ

ਪ੍ਰੇਸਮੇਕੀ ਨੇ ਕਿਹਾ, ''ਇਲਾਕੇ ਵਿੱਚ ਵਧੇਰੇ ਬੇਰੁਜ਼ਗਾਰ ਨੌਜਵਾਨ ਹਨ ਜਿਨ੍ਹਾਂ ਕੋਲ ਮਾਈਨ ਵਿੱਚ ਕੰਮ ਕਰਨ ਤੋਂ ਇਲਾਵਾ ਹੋਰ ਕੋਈ ਚਾਰਾ ਨਹੀਂ ਹੈ ਕਿਉਂਕਿ ਖੇਤੀ ਵਿੱਚ ਨਾ ਹੀ ਪੈਸਾ ਹੈ ਅਤੇ ਨਾ ਹੀ ਇਨ੍ਹਾਂ ਕੋਲ ਜ਼ਮੀਨ ਹੈ।''

''ਇਸ ਘਟਨਾ ਦੇ 15 ਦਿਨਾਂ ਬਾਅਦ ਵੀ ਸਾਨੂੰ ਲਗ ਰਿਹਾ ਸੀ ਕਿ ਉਹ ਬਾਹਰ ਆ ਜਾਣਗੇ ਪਰ ਜਦੋਂ ਭਾਰਤੀ ਫੌਜ ਦੇ ਗੋਤਾਖੋਰ ਵੀ ਕੁਝ ਲੱਭ ਨਾ ਸਕੇ ਤਾਂ ਅਸੀਂ ਨਿਰਾਸ਼ ਹੋ ਗਏ। ਕੋਈ ਭਲਾ 20 ਦਿਨਾਂ ਤੱਕ ਇੰਨੀ ਖ਼ਤਰਨਾਕ ਖੱਡ ਵਿੱਚ ਕਿਵੇਂ ਜ਼ਿੰਦਾ ਰਹੇਗਾ, ਹੁਣ ਤਾਂ ਕੋਈ ਚਮਤਕਾਰ ਹੀ ਉਨ੍ਹਾਂ ਨੂੰ ਬਚਾ ਸਕਦਾ ਹੈ।''

ਗਰੀਬ ਤੇ ਬੇਰੁਜ਼ਗਾਰ

ਮਾਈਨ ਵਿੱਚ ਫਾਈਹੁਨਲਾਂਗ ਸੁਬਾ ਦੇ ਚਚੇਰੇ ਭਰਾ ਵੀ ਫਸੇ ਹੋਏ ਹਨ। ਉਨ੍ਹਾਂ ਦਾ ਕਹਿਣਾ ਹੈ ਕਿ ਹੁਣ ਉਹ ਆਪਣੇ ਕਿਸੇ ਵੀ ਰਿਸ਼ਤੇਦਾਰ ਜਾਂ ਦੋਸਤ ਨੂੰ ਮਾਈਨ ਵਿੱਚ ਕੰਮ ਕਰਨ ਲਈ ਨਹੀਂ ਭੇਜਣਗੇ। 

ਉਨ੍ਹਾਂ ਕਿਹਾ, ''ਮੈਂ ਜਦ ਇਸ ਡੂੰਘੀ ਖੱਡ ਨੂੰ ਵੇਖਦਾ ਹਾਂ ਤਾਂ ਡਰ ਦੇ ਮਾਰੇ ਮੇਰਾ ਕਲੇਜਾ ਬਹਿ ਜਾਂਦਾ ਹੈ। ਪਤਾ ਨਹੀਂ ਉਸ ਦਾ ਕੀ ਹਾਲ ਹੋਇਆ ਹੋਵੇਗਾ।''

''ਮੈਂ ਕਦੇ ਵੀ ਕੋਲੇ ਦੀ ਮਾਈਨ ਵਿੱਚ ਕੰਮ ਨਹੀਂ ਕਰਾਂਗਾ, ਭਾਵੇਂ ਭੁੱਖਾ ਹੀ ਮਰ ਜਾਵਾਂ।''

''ਅਸੀਂ ਕਾਫੀ ਗਰੀਬ ਤੇ ਬੇਰੁਜ਼ਗਾਰ ਹਾਂ, ਇਸ ਇਲਾਕੇ ਵਿੱਚ ਜ਼ਿੰਦਾ ਰਹਿਣ ਲਈ ਲੋਕ ਆਪਣੀ ਜਾਨ ਖਤਰੇ ਵਿੱਚ ਪਾਉਂਦੇ ਹਨ। ਮੇਲਾਮ ਕ੍ਰਿਸਮਸ ਤੋਂ ਪਹਿਲਾਂ ਵੱਧ ਕਮਾਉਣਾ ਚਾਹੁੰਦਾ ਸੀ, ਪਤਾ ਨਹੀਂ ਮੈਂ ਉਸਨੂੰ ਮਿਲ ਵੀ ਪਾਵਾਂਗਾ ਜਾਂ ਨਹੀਂ।''

370 ਫੁੱਟ ਡੂੰਘੀ ਕੋਲਾ ਮਾਈਨ ਵਿੱਚ ਫਸੇ ਮਜ਼ਦੂਰਾਂ ਨੂੰ ਇੰਝ ਲੱਭਿਆ ਜਾ ਰਿਹਾ ਹੈ

ਐਨਡੀਆਰਐਫ...